डिप्टी सीएम मनीष सिसोदिया ने कहा है कि केंद्र सरकार और बीजेपी शासित राज्य कोरोना मैनेजमेंट में पूरी तरह फेल हो गए, लेकिन दिल्ली के सीएम अरविंद केजरीवाल जब लोगों की मदद कर रहे हैं, तो बीजेपी के नेता उन्हें बुरा-भला कह रहे हैं। डिप्टी सीएम ने प्रेस कॉन्फ्रेंस में कहा कि दिल्ली सरकार की यही कोशिश है कि दिल्ली के सभी नागरिकों को जल्द वैक्सीन लगाकर बीमारी की चेन को तोड़ा जाए। उन्होंने कहा कि जब-जब अरविंद केजरीवाल कोई काम करना शुरू करते हैं, तो बीजेपी के नेता अपनी बयानबाजी शुरू कर देते हैं और उन्हें गालियां देने लगते हैं। हाल ही में हरियाणा के मुख्यमंत्री मनोहर लाल खट्टर ने बयान दिया कि अरविंद केजरीवाल वैक्सीन लगाने में जल्दीबाजी कर रहे हैं। लेकिन जब तक दिल्ली के सभी लोगों के लिए वैक्सीन नहीं मिल जाती हम वैक्सीन की मांग करते रहेंगे।
उन्होंने कहा कि मुख्यमंत्री का मकसद दिल्ली के लोगों को वैक्सीन लगाकर उनकी जान बचाने का है, लेकिन बीजेपी नेताओं की राजनीति देखकर लगता है कि बीजेपी नेताओं का मकसद वैक्सीन बेचना और बचाना है। डिप्टी सीएम ने कहा कि बीजेपी अपने कोरोना मैनेजमेंट की नाकामी को छिपाने के लिए बयानबाजी करती है। जब भारत में वैक्सीन के उत्पादन को बढ़ाने का समय था, लोगों के लिए वैक्सीन उपलब्ध करवाने का समय था उस दौरान केंद्र सरकार का ध्यान इमेज मैनेजमेंट और चुनाव मैनेजमेंट पर था। वहीं जब दिल्ली के लोगों के लिए हम वैक्सीनेशन की मांग कर रहे हैं, तो बीजेपी के नेता मुख्यमंत्री को गालियां दे रहे हैं।
डिप्टी सीएम ने आरोप लगाते हुए कहा कि पहले दिल्ली की ऑक्सिजन रोक ली गई, मुख्यमंत्री कोर्ट में जाकर दि 00004000 ल्ली के लिए ऑक्सिजन लेकर आए। बीजेपी के नेता अरविंद केजरीवाल को कितनी भी गाली क्यों न दें, लेकिन हम वैक्सीन की मांग करते रहेंगे। उन्होंने बीजेपी के नेताओं को नसीहत देते हुए कहा कि संकट के समय में राजनीति करने की जगह अपने राज्यों में लोगों के लिए वैक्सीन उपलब्ध करवाने पर ध्यान दें।
hin_Deva hin_Deva hin_Deva